section_heading: Životopis
paragraph_text: Španović se novinarstvom počeo baviti od ranih 1980-ih godina, u tadašnjem rasadniku mladih novinara Poletu. Nakon te mladenačke faze zaposlio se kao novinar u Vjesnikovoj kući, radio je u dnevnicima Večernjem listu i Vjesniku, a kao reporter radio je u prvoj polovici 1990-ih godina i u tjednicima Vjesnikove kuće; Danas, Arena i Globus. Nakon toga dvije sljedeće godine Španović radi kao novinar za tjednik Nacional. A od proljeća 1998. godine, radi u Jutarnjemu listu sve do svoje iznenadne smrti.<br/> Srđan Španović bio je aktivni sudionik Domovinskog rata, iz kojega je izašao kao pričuvni zastavnik HV-a.<ref>Tuđman, Franjo. Ukaz o dodjeli činova, promaknućima i prevođenju u činove pričuvnih časnika oružanih snaga Republike Hrvatske, br. PA6-114/1-92, Zagreb, 28. svibnja 1992., Narodne novine, [http://narodne-novine.nn.hr/clanci/sluzbeni/1992_10_67_7320.html br. 67/92.,] od 13. listopada 1992.